<classify> Kocha wa riadha, Nelson Mrashani alisema kuwa klabu yake imewadhamini washiriki hao ili kuhamasisha na kuendeleza mchezo huo na kuunga mkono juhudi zinazofanywa na Shirikisho la Riadha Tanzania RT, kuendeleza riadha hapa nchini.Mrashani, alisema pia Rhino Sports Talents imepata nafasi kwa wanariadha watakaofanya vizuri kwenye mbio hizo kutoka Tanzania, kushiriki mbio nchini Poland na Denmark.Alisema kuwa mbio za Poland zitafanyika Aprili 7, ambazo ni nusu marathon, Mei 6 marathon, Mei 19 nusu marathon, Juni 2 nusu marathon, Juni 23 nusu marathon, Septemba 8 Kilometa 10, Septemba 15 nusu marathon.Alisema pia klabu hiyo imepata nafasi ya kupeleka wanariadha watatu katika mbio zingine Denmark kuanzia Juni hadi Septemba mwaka huu kwa watakaofanya vizuri kwenye Kilimanjaro Marathon.Kocha huyo, aliwataka wanariadha wa Tanzania wajitahidi Kilimanjaro Marathon ili wasikose hizo nafasi za kwenda kushiriki mbio hizo nje ya nchi kwa kuweza kujiandaa na Michezo ya Olimpiki 2020 itakayofanyika Japan.Aliwataja baadhi ya viongozi waliothibitisha kuwa ni Mkuu wa Mkoa wa Kilimanjaro, Anna Mghwira, Mkuu wa Wilaya Moshi, Kippi Warioba, Kamanda wa Polisi Mkoa wa Arusha, DCP Charles Mkumbo na SACP Camilius Wambura. Wengine watakaoshiriki ni pamoja na George Katabazi RCO Arusha, Nicholaus Saro DTO Arusha, Damas Massawe OC-CID, Arusha, na wengine watakimbia kilometa tano na 21.Mrashani aliwataja wanariadha kuwa ni Rashid Muna, Emmanuel Ramadhani, Mohamed Ramadhani, Getuni Gumali na Banuelia Brighton kwa upande wa Kilometa 42.Kwa upande wa Kilometa 21 ni Philipo Mambo, Jonas Gwae, Joseph Sulle, Josephat Joshua, Wilbard Peter, Bazil John, Fabiano Nelson, Bazil Sulle, Fabiola William, Sylvester Naasi na Mwanariadha wa zamani na Kocha wa mchezo huo, Maxmillian Irange.Udhamini mkubwa umetolewa na Kampuni ya Marenga Investment iliyoko Moshi, ambayo inashughulikia bidhaa za vyakula vya kuku na uuzaji na usambazaji wa vyakula mbalimbali.  <topic>: michezo 